Rydw i eisoes wedi nodi rhai o’r camau rydym yn eu cymryd i gefnogi ein hysgolion i ganolbwyntio ar y gymuned ac rydw i f wedi ymrwymo i barhau i fuddsoddi mewn ysgolion cymunedol, gan gydleoli gwasanaethau allweddol, a sicrhau ymgysylltiad cryfach â rhieni a gofalwyr y tu allan i oriau traddodiadol. Rydym hefyd wedi ymrwymo i edrych ar ddiwygio’r diwrnod a’r flwyddyn ysgol fel y gellir defnyddio amser ysgol yn y ffordd orau i gefnogi ein holl ddysgwyr, yn enwedig y rheini sy’n byw mewn tlodi, gan gynnwys mynediad at gyfleoedd dysgu cyfoethocach y mae dysgwyr o gefndiroedd mwy cefnog yn eu derbyn fel rhan arferol o dyfu i fyny.
I have previously set out some of the actions we are taking to support our schools becoming community focused and I am committed to continuing to invest in community schools, co-locating key services, and securing stronger engagement with parents and carers outside traditional hours. We are also committed to exploring reform of the school day and year so that school time can be best used to support all our learners, especially those living in poverty, including access to enriched learning opportunities which better off learners take as a normal part of growing up.